 అతనికి వొగర్పు వొస్తోంది. కసి, ఉన్మాదం, ఉక్రోషం. వీటి సమ్మేళనంతో మనిషి ఉడికి పోతున్నాడు.

 విశ్రాంతి తీసుకోవడం అనట్టుగా ఒక్క క్షణం ఆగాడు.

 ఉన్నట్టుండి తలుపు కదిలినట్లయింది. యోగి షాక్ తిన్నట్లయి కొంచెం వెనక్కి జరిగాడు.

 గభాల్న తలుపు తెరుచుకుంది.

 యోగి నిశ్చేష్టుడై చూస్తున్నాడు.

 గదిలో అతనికి కొన్ని అడుగుల దూరంలో ప్రజ్ఞ నిలబడి వుంది.

 ఆమె ఇప్పుడంధురాలిలా లేదు.

 కసిగా, క్రోధంగా, ఉద్రేకంగా అతని వంక చూస్తోంది. ఆమె కళ్ళు నిప్పులు కురుస్తున్నాయి.

 ఆమె ఎడమచేతి బొటన వ్రేలునుంచి చిన్న నెత్తుటి బొట్టు చిమ్ముతున్న విషయమతను గమనించలేదు.

 "యోగీ" అంది. ఆమె కంఠం ఖంగుమని మ్రోగింది.

 "నువ్విప్పుడు చావుకు కొన్ని క్షణాల దూరంలో వున్నావు. ప్రపంచంలోని ఏ శక్తీ ఇప్పుడు నిన్ను నా నుంచి ర ...క్షించలేదు. నిన్ను తరమటం ఇపుడు ఇహ నా వంతు."

 యోగి అలాగే నిర్ఘాంతపోయి చూస్తున్నాడు. ఆ కళ్ళు ...ఆ చూపు ...

 "ఏమిటలా చూస్తున్నావు ? మీరందరూ అనుకున్నట్టు నేనంధురాల్ని కాదు యోగీ! మీ అందరి కంటె చక్కగా చూడగలను."

 అతని వైపు ఓ అడుగు వేసింది.

 "గంగాధరాన్ని. ప్రతాప్ ని చంపినట్లు నిన్నెలా చంపుతానో చూడు."

 చేతులు రెండూ నిటారుగా ముందుకు సాచింది. పదునుగా ఉన్న పది గోళ్ళమీద ఒక్కొక్క వ్రేలికి ఒక్కొక్కటి చొప్పున నెత్తుటి బొట్లు మెరుస్తున్నాయి. 

   
   38


 యోగి భయంతో విచలితుడై ఒక అడుగు వెనక్కి వేశాడు. అతని చేతిలోని యినప కుర్చీ అప్రయత్నంగా జారి క్రింద పడింది.

 బయట వర్షం హోరు ఉధృతమైంది.

 ప్రజ్ఞ గదిలోంచి బయటకు కాలు పెట్టింది. అతనికి రెండడుగుల దూరంలో నిలబడి ఉంది.
 "ఇరవై సంవత్సరాల క్రితం లాంటి కాళరాత్రే నిర్దాక్షిణ్యంగా, నిరంతకుశంగా ప్రవర్తించి అమాయకురాలైన నా బ్రతుకు బండలు చేశావు. వొరేయ్! కామంతో, పురుషాహంకారంతో నన్ను వెంటాడి వెంటాడి నానా హింసలపాలు చేశావు. తర్వాత వదినగా మీ యింట్లో కాలు పెట్టాకయినా మనసు మార్చుకోక తల్లిగా, పూజనీయురాలిగా చూసుకోవలసిన నన్ను నీ కోరిక తీర్చుకోవటం కోసం పశువులా, రాక్షసుడిలా నిండు చూలాలినైన మనిషినని కూడా కనికరించకుండా నీ దారి కడ్డువస్తాడని నా భర్తని అమానుషంగా హత్యచేసి పచ్చని నా కాపురాన్ని, బంగారం వంటి మా జీవితాలని భగ్నం చేశావు. గంగాజలం వంటి మా జీవితంలో నెత్తుటి పూత పోశావు."

 
  ఇలాంటి కాళరాత్రే ...

 ఆ మాటలు ఉచ్ఛరిస్తున్నప్పుడు ఆ రోజు జరిగిన సంఘటనలన్నీ ఆమె కళ్ళముందు మెదుల్తున్నాయి. నిండు చూలాలైన తాను పొరుగూరు వెళ్ళిన దయాకర్ కోసం ఆతృతగా ఎదురుచూస్తూ ఉండటం, యింతలో కిరాతుడిలా, రాక్షసుడిలా యోగి వచ్చి తనమీద అత్యాచారం జరపబోవటం, అతనుతన్ను ఆక్రమించుకాబోయే ఆఖరి క్షణంలో తప్పించుకుని బయటపడటం, ఆ సమయంలోనే తన కడుపును చీల్చివేస్తోన్నట్లుగా పురిటి నొప్పులు, ఆ సమయంలోనే కత్తిపోట్లకుగురయి, ఆ శరీరం నుండి రక్తం కాల్వలు కడుతూండగా భర్త లోపలికడుగు పెట్టటం, ఆ అంతిమ క్షణాల్లో ఒక ప్రక్క తన ప్రాణం క్రమ క్రమంగా హరించుకుపోతున్నా, తనకు పురుడు పొయ్యడం, చివరకు చేతికందిన నెత్తురుని తన నుదుట అద్ది తమ జీవితాలను, సర్వనాశనం చేసిన వారిమీద పగ తీర్చుకొమ్మని చెప్పి నేలమీద వాలిపోయి అంతిమ శ్వాస విడవటం.

 ఆమె హృదయంలో భగభగమని మంటలు రేగుతున్నాయి. అపారమైన దుఃఖంలోంచి అగ్ని చెలరేగినట్టుగా కళ్ళల్లోంచి నిప్పుకణాలు రాలుతున్నాయి.

 "వొరేయ్! ఇది నీ అంతిమ ..."

 ఆమె చేతులు రెండు చురకత్తుల్లా ముందుకు దూసుకెళ్ళాయి.

 అదే సమయానికి దారుణమైన శబ్దంతో ఎక్కడో పిడుగు పడింది.

 ఉన్నట్లుండి కరెంటుపోయి, సర్వత్రా గాడాంధకారం అలుముకుంది.

 యోగి వెనక్కి పరిగెత్తాడు. అతని కర్దమైంది. ఆమె గదిలో తలుపులు వేసుకున్న తర్వాత ఏదో చేసింది. ఆమె గోళ్ళల్లోవున్న నెత్తుటి బొట్లలో తన కర్ధం కాని రహస్య మేదో వుంది. గంగాధర్ కు జరిగినట్టు, ప్రతాప్ కు జరిగినట్టు తనని కన్నుమూసి తెరిచేలోపల చంపే శక్తి వాటికుంది. ఆమె మీదకు దాడిచేసి లాభం లేదు. ఎలాగైనా తప్పించుకుని పారిపోవాలి.

 కొన్ని నిమిషాలు క్రితం ఆమెను చంపాలని డెస్పరేట్ వున్న యోగి యిప్పుడు ప్రాణ భయంతో వొణికిపోతున్నాడు.

 తప్పించుకోవాలి. తప్పించుకుని పారిపోవాలి. చీకట్లో కన్ను పొడుచుకున్నా ఏమీ కానరావటం లేదు. ఇందాక మెట్టెక్కడున్నాయో గుర్తుతెచ్చుకుంటూ దారి ఎటువైపున్నదో ఊహించుకుంటూ పరిగెత్తుతున్నాడు.

 వెనుక నుంచి ఎటువంటి సవ్వడీ లేదు.

 మెట్ల చుట్టూ అమర్చిన రెయిలింగ్ అతని తడిమే చేతులకి తగిలింది. హడావుడిగా గబగబ క్రిందకు దిగబోయాడు. కాలు మెలిక పడింది. పట్టు తప్పి క్రిందకు దొర్లిపోయాడు.

 ataniki vogarpu vostondi. kasi, unmaadam, ukrosham. veeti sammelanamtho manishi udiki potunnadu.

 vishraanti teesukovadam anattugaa okka kshanam aagaadu.

 unnattundi talupu kadilinatlayindi. yogi shak tinnatlayi konchem venakki jarigaadu.

 gabhalna talupu teruchukundi.

 yogi nischeshtudai chustunnadu.

 gadilo ataniki konni adugula dooramlo prajna nilabadi vundi.

 aame ippudandhuraalilaa ledu.

 kasiga, krodhamgaa, udrekamgaa athani vanka chustondi. aame kallu nippulu kurustunnayi.

 aame edamacheti botana vrelununchi chinna nettuti bottu chimmutunna vishayamatanu gamaninchaledu.

 "yogi" andi. aame kantham khangumani mrogindi.

 "nuvvippudu chaavuku konni kshanaala dooramlo vunnavu. prapanchamloni e shakti ippudu ninnu naa nunchi ra ...kshinchaledu. ninnu taramatam ipudu iha naa vantu."

 yogi alaage nirghaantapoyi chustunnadu. aa kallu ...aa chuupu ...

 "emitala chustunnavu ? meerandaroo anukunnattu nenandhuraalni kaadu yogi! mee andari kante chakkaga chudagalanu."

 athani vaipu oo adugu vesindi.

 "gangaadharaanni. pratap ni champinatlu ninnela champutano chudu."

 chetulu rendoo nitaarugaa munduku saachindi. padunugaa unna padi gollameeda okkokka vreliki okkokkati choppuna nettuti botlu merustunnaayi. 

   
   38


 yogi bhayamto vichalithudai oka adugu venakki vaesaadu. athani chetiloni yinapa kurchi aprayatnamgaa jaari krinda padindi.

 bayata varsham horu udhrutamaindi.

 prajna gadilonchi bayataku kaalu pettindi. ataniki rendadugula dooramlo nilabadi undi.
 "iravai samvatsaraala kritam lanti kaalaraatre nirdaakshinhyamgaa, nirantakusamgaa pravartinchi amaayakuraalaina naa bratuku bandalu chesavu. vorey! kaamamtho, purushaahankaaramtho nannu ventadi ventadi nana himsalapaalu chesavu. tarvaata vadinagaa mee yintlo kaalu pettakayina manasu marchukoka talligaa, poojaneeyuraaligaa chusukovalasina nannu nee korika teerchukovatam kosam pasuvula, rakshasudila nindu chuulaalinaina manishinani kuudaa kanikarinchakunda nee daari kadduvastaadani naa bhartani amaanushamgaa hatyachesi pachani naa kaapuraanni, bangaram vanti maa jeevitaalani bhagnam chesavu. gangajalam vanti maa jeevitamlo nettuti pootha poshavu."

 
  ilanti kaalaraatre ...

 aa maatalu uchcharistunnappudu aa roju jarigina sanghatanalannee aame kallamundu medultunnaayi. nindu chuulaalaina taanu poruguru vellina dayakar kosam aatrutagaa eduruchustuu undatam, yintalo kiratudila, rakshasudila yogi vachi tanameeda atyaachaaram jarapabovatam, atanutannu aakraminchukaaboye akhari kshanamlo tappinchukuni bayatapadatam, aa samayamlone tana kadupunu cheelchivestonnatlu puriti noppulu, aa samayamlone kattipotlakugurayi, aa sareeram nundi raktam kaalvalu kadutuundagaa bharta lopalikadugu pettatam, aa antima kshanaallo oka prakka tana praanam krama kramangaa harinchukupotunna, tanaku purudu poyyadam, chivaraku chetikandina netturuni tana nuduta addi tama jeevitaalanu, sarvanasanam chesina vaarimeeda paga teerchukommani cheppi neelameeda valipoyi antima shwasa vidavatam.

 aame hrudayamlo bhagabhagamani mantalu regutunnayi. apaaramaina dukkhamlonchi agni chelareginattugaa kallallonchi nippukanaalu raalutunnaayi.

 "vorey! idhi nee antima ..."

 aame chetulu rendu churakattulla munduku doosukellaayi.

 adhe samayaniki daarunamaina sabdamto ekkado pidugu padindi.

 unnatlundi karentupoyi, sarvatra gaadaandhakaaram alumukundi.

 yogi venakki parigettaadu. athani kardamaindi. aame gadilo talupulu vesukunna tarvaata edho chesindi. aame gollallovunna nettuti botlalo tana kardham kaani rahasya medo vundi. gangadhar ku jariginattu, pratap ku jariginattu tanani kannumusi terichelopala champe sakti vaatikundi. aame meedaku daadichesi laabham ledu. elagaina tappinchukuni paripovali.

 konni nimishaalu kritam aamenu champalani desperate vunna yogi yippudu praana bhayamto vonikipotunnadu.

 tappinchukovali. tappinchukuni paripovali. cheekatlo kannu poduchukunna emi kanaravatam ledu. indaaka mettekkadunnayo gurtutechukuntu daari etuvaipunnado oohinchukuntu parigettutunnadu.

 venuka nunchi etuvanti savvadi ledu.

 metla chuttu amarchina railing athani tadime chetulaki tagilindi. hadavudiga gabagaba krindaku digaboyadu. kaalu melika padindi. pattu tappi krindaku dorlipoyaadu.
